CELEX: 62008TN0461
Language: fi
Date: 2008-10-06 00:00:00
Title: Asia T-461/08: Kanne 6.10.2008 — Evropaïki Dynamiki v. EIP

24.1.2009   
            
            
               FI
            
            
               Euroopan unionin virallinen lehti
            
            
               C 19/30
            
         Kanne 6.10.2008 — Evropaïki Dynamiki v. EIP
   (Asia T-461/08)
   (2009/C 19/57)
   Oikeudenkäyntikieli: englanti
   Asianosaiset
   
      Kantaja: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Ateena, Kreikka) (edustajat: asianajajat N. Korogiannakis ja P. Katsimani)
   
      Vastaaja: Eurroopan investointipankki
   Vaatimukset
   
               —
            
            
               On kumottava Euroopan investointipankin päätös, jolla kantajan tarjous jätettiin hyväksymättä ja päätettiin tehdä hankintasopimus tarjouskilpailun voittaneen tarjoajan kanssa
            
         
               —
            
            
               Euroopan investointipankki on velvoitettava korvaamaan kantajalle kyseisestä tarjouskilpailumenettelystä aiheutunut 1 940 000,00 euron määräinen vahinko
            
         
               —
            
            
               Euroopan investointipankki on velvoitettava korvaamaan kantajan oikeudenkäyntikulut ja muut tähän kanteeseen liittyvät kulut siinäkin tapauksessa, että tämä kanne hylätään.
            
         Oikeudelliset perusteet ja pääasialliset perustelut
   Kantaja vaatii kanteellaan EY 230 artiklan ja EY 235 artiklan mukaisesti yhtäältä sen 26.7.2008 tehdyn Euroopan investointipankin päätöksen, jolla hylättiin tarjous, jonka kantaja teki tarjouskilpailussa ”EIP:n avustus Euroopan investointipankin pörssitoimintojärjestelmän (SERAPIS) ylläpidolle, tuelle ja kehittämiselle” (EUVL 2007/S 176-215155), ja toisaalta vahingonkorvausta.
   Kantaja väittää, että sille ei ilmoitettu tarjouskilpailun ratkaisua ja että se sai ainoastaan sattumalta tiedon siitä, että ilmoitus tehdystä hankintasopimuksesta oli julkaistu virallisen lehden 26.7.2008 ilmestyneessä numerossa (1). Kantaja katsoo, että vastaaja loukkasi avoimuusperiaatetta ja yhdenvertaisuusperiaatetta sekä rikkoi EIP:n hankintaoppaan säännöksiä sekä yhteisön oikeuden julkisia hankintoja koskevia säännöksiä, kun se teki riidanalaisen päätöksen. Lisäksi kantaja väittää, että vastaaja ei taannut vääristymätöntä kilpailua, sillä se loukkasi toistuvasti avoimuusperiaatetta ja yhdenvertaisuusperiaatetta, kun se jätti ilmoittamatta hankintasopimuksen tekemistä koskevasta päätöksestään kantajalle, ei perustellut riittävällä tavalla päätöstään tehdä hankintasopimus toisen tarjoajan kanssa, asetti kriteerit, jotka johtivat epäyhdenvertaiseen kohteluun, sekoitti keskenään valintakriteerit ja hankintasopimuksen tekemistä koskevat kriteerit ja sovelsi syrjivää arviointimenetelmää, jossa käytettiin suhdetta 75 prosenttia/25 prosenttia.
   Siinä tapauksessa, että ensimmäisen oikeusasteen tuomioistuin katsoo, että vastaaja rikkoi yhteisön oikeuden julkisia hankintoja koskevia säännöksiä ja/tai loukkasi avoimuusperiaatetta ja yhdenvertaisuusperiaatetta, kantaja vaatii EIP:lta rahallista korvausta, joka vastaa määrältään 50:tä prosenttia siitä 3 880 000,00 euron määrästä (1 940 000,00 euroa), joka on arvioitu bruttovoitto, joka kantajalle olisi syntynyt kyseisen tarjouskilpailun seurauksena, mikäli hankintasopimus olisi päätetty tehdä kantajan kanssa.
   Kantaja vaatii lisäksi, että ensimmäisen oikeusasteen tuomioistuin velvoittaa vastaajan korvaamaan kantajan oikeudenkäyntikulut siinäkin tapauksessa, että se hylkää kanteen, ensimmäisen oikeusasteen tuomioistuimen työjärjestyksen 87 artiklan 3 kohdan toisen alakohdan nojalla, koska kantaja katsoo joutuneensa turvautumaan oikeussuojakeinoon ensimmäisen oikeusasteen tuomioistuimessa sen vuoksi, että vastaaja arvioi kantajan tarjousta virheellisesti, laiminlöi perusteluvelvollisuutensa eikä ilmoittanut kantajalle ajoissa tarjouskilpailun voittaneen tarjoajan mahdollisia ansioita.
   
      (1)  EUVL 2008/S 144-192307.